recursal/SuperWikiNEXT-32B huggingface dataset:
**தேசிய நூற்புச் சக்கர அருங்காட்சியகம்** (*National Charkha Museum*) என்பது புது தில்லி, கன்னாட்டு பிளேசில் அமைந்துள்ள ஒரு நூற்புச் சக்கர அருங்காட்சியகம் ஆகும். பாலிகா பஜாரில் ஏற்கனவே கட்டப்பட்ட தோட்டத்தில் இது கட்டப்பட்டுள்ளது. புதுடெல்லி மாநகராட்சி மன்றமும் காதி வளர்ச்சி மற்றும் கிராம தொழில்கள் ஆணையமும் இணைந்து இதை கட்டியது. இந்த அருங்காட்சியகம் மே 21, 2017 அன்று அப்போதைய பாரதிய ஜனதா கட்சியின் தேசியத் தலைவர் அமித் சாவால் திறக்கப்பட்டது.

இந்த அருங்காட்சியகத்தில் 26 அடி (8 மீட்டர்) நீளமும் 13 அடி (4 மீட்டர்) உயர குரோமியம் துருவேறா எஃகிலான நூற்புச் சக்கரம் ஒன்று உள்ளது. இது ஐந்து டன் எடை கொண்டது. அதன் மீது வெப்பத்தின் தாக்கம் ஏற்படுவதில்லை. மேலும் இது துரு எதிர்ப்பு மற்றும் காந்தமற்றது. இந்த சக்கரம் உலகின் மிகப்பெரிய நூற்புச் சக்கரமாகும். இந்த அருங்காட்சியகம் நூற்பு சக்கரத்தின் வரலாறு மற்றும் பரிணாமத்தை, ஒரு தாழ்மையான கருவியிலிருந்து தேசியவாதத்தின் அடையாளமாக சித்தரிக்கிறது. இந்த கருவி அல்லது இயந்திரம் இந்திய குடிமக்களுக்கு அதிகாரம் அளித்தது, ஏனெனில் அவர்கள் இராட்டையைப் பயன்படுத்தி உள்நாட்டுத் (இந்தியாவில் தயாரிக்கப்பட்ட) துணிகளை நெசவு செய்யத் தொடங்கினர். இந்த அருங்காட்சியகத்தின் நுழைவு கட்டணம் ரூ .20.

சான்றுகள்
---------

1. ↑  National Charkha Museum.charkha.ndmc.gov.in.
2. ↑  "Khadi Soot Mala is entry ticket to the Charkha Museum". *pib.nic.in*. 24 June 2019 அன்று பார்க்கப்பட்டது.
3. ↑  "NDMC CHARKHA MUSEUM". 29 June 2019 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**இராஜீவ் தீக்சித்** (*Rajiv Dixit* ;30 நவம்பர் 1967 - 30 நவம்பர் 2010)  ஒரு இந்திய சமூக ஆர்வலராவார்.

இவர் சுதேசி செயல்பாட்டின் தீவிர ஊக்குவிப்பாளராக இருந்தார். மேலும், பாரத் சுவாபிமான் அறக்கட்டளையின் தேசிய செயலாளராகவும் இருந்தார். இவர் தனது ஆரம்ப மற்றும் இடைநிலைக் கல்வியை உத்தரப் பிரதேசத்தில் உள்ள பிரோசாபாத்தில் பெற்றார் .

தொழில்
------

உலகமயமாக்கலுக்கான போக்கின் ஒரு பகுதியாக பல தேசிய நிறுவனங்கள் இந்தியாவில் தங்கள் இருப்பை அதிகரித்துக் கொண்டிருந்த நேரத்தில், 1990களின் முற்பகுதியில் "ஆசாதி பச்சாவ் அந்தோலன்" (சுதந்திரத்தை காப்பாற்ற இயக்கம்) என்ற அமைப்பை தீக்சித் நிறுவினார்.   ராம்தேவின் உதவியாளரான இவர் ராம்தேவின் ஊழல் எதிர்ப்பு அமைப்பான பாரத் சுவாபிமான் அந்தோலனின் தேசிய செயலாளராக பணியாற்றினார்.

ஒரு ஆர்வலராக தனது வாழ்க்கையின் போது, தீக்சித் இந்திய வரிவிதிப்பு முறையை பரவலாக்க கோரினார். தற்போதுள்ள அமைப்பு அதிகாரத்துவ ஊழலுக்கு முக்கிய காரணம் என்று கூறினார். வரி வருவாயில் 80 சதவிகிதம் அரசியல்வாதிகளுக்கும் அதிகாரிகளின் சம்பளத்திற்குப் பயன்படுத்தப்படுவதாக இவர் கூறினார். இந்திய அரசாங்கத்தின் நவீன நிதி நிலை அறிக்கை முறையை இந்தியாவில் முந்தைய பிரித்தானிய இந்தியப் பேரரசுடன் ஒப்பிட்டார்.

இறப்பு
------

தீக்சித் 30 நவம்பர் 2010-ல் சத்தீசுகரின் பிலாய் நகரில் இறந்துவிட்டார். மாரடைப்பு இவரது மரணத்திற்கான காரணம் என்று கூறப்படுகிறது. இவரது இறுதி சடங்கை ராம்தேவும் ராஜீவின் சகோதரர் பிரதீப் ஆகியோர் நடத்தினர். இருப்பினும், தீக்சிதின் சில நண்பர்கள், தீட்சித் பிரபலமடைவதை ராம்தேவ் விரும்பவில்லை என்றும், இவருடைய மரணத்தில் ராம்தேவ் ஒரு பங்கைக் கொண்டிருந்தார் என்றும் ஊகித்தனர். இருப்பினும், ராம்தேவ் தனது அரசியல் எதிரிகளின் சதி கோட்பாடுகள் என இக்கூற்றுக்களை நிராகரித்தார்.

இவற்றையும் பார்க்கவும்
----------------------

* காதி
* சர்வோதயம்
* சுதேசி விழிப்புணர்வு இயக்கம்
* சுவராஜ்

சான்றுகள்
---------

1. 1 2  Kidwai, Rasheed (19 June 2016). "Baba's 'plan' that went bust". *The Telegraph*. .
2. ↑  Team, ThePrint (3 May 2018). "The 'irresponsible,". *ThePrint* (ஆங்கிலம்). 23 April 2020 அன்று பார்க்கப்பட்டது.
3. ↑  Kumaraswam, B. M. (2 December 2010), "Youthful crusader of Swadeshi", *தி நியூ இந்தியன் எக்சுபிரசு*, சீமக்கா
4. ↑  Priyanka P. Narain (5 April 2009), *And then, there will be a revolution*, Mint
5. ↑  Raju Bist (29 June 2004), "A price too high for Indian farmers", *Asia Times*, மும்பை, 4 August 2004 அன்று மூலம் பரணிடப்பட்டது
6. ↑  "Decentralise taxes, says Azadi Bachao Andolan supporter", *தி டைம்ஸ் ஆஃப் இந்தியா*, 9 March 2003, 11 August 2011 அன்று மூலம் பரணிடப்பட்டது
7. ↑  Worth, Robert F. (2018). "The Billionaire Yogi Behind Modi’s Rise". *The New York Times*. .
**கருத்துருவாக்கம்** (*idealization*) என்பது பல பொருட்களில் காணப்படும் ஒருமித்த பண்புகளை மொழியால், குறியீட்டால் குறிப்பது ஆகும். அதுவே பொதுமைக்கருத்தாகும். புலன்காட்சி அனுபவத்தின் விளைவாக தோற்றுவிக்கப்படுவது பொதுமைக்கருத்தாகும். பொதுமைப்பிரிதலும், பொதுமைப்படுதலும் கருத்து உருவாதலின் இரு முக்கிய படிநிலைகளாகும்.

கருத்தின் இயல்பும் வகைகளும்
---------------------------

கருத்துகள் அவற்றின் இயல்பின் அடிப்படையிலும், எதனைப்பற்றியது என்பதன் அடிப்படையிலும் கீழ்க்காணுமாறு வகைப்படுத்தப்படுகின்றது.

எளிமைக்கருத்து
--------------

ஒன்றின், ஒரு நிகழ்வின் ஒரே ஒரு பண்பை மட்டும் பொதுமைப்படுத்தி அதன் அடிப்படையில் தோற்றுவிக்கப்படும் கருத்து எளிமைக்கருத்தாகும்.உதாரணமாக உருவத்தின் அடிப்படையில்,நிறத்தின் அடிப்படையில், அளவின் அடிப்படையில் என ஏதேனும் ஒரு பண்பின் அடிப்படையில் அமைக்கப்படுவது (சதுரம், வட்டம், முக்கோணம், நீலநிறம், சிவப்புநிறம்) ஒரு பண்பு மட்டுமே ஒன்றினைப்பற்றிக் கூற அடிப்படையாக அமைகின்றது.

சிக்கலானகருத்து
---------------

பொருள்களுக்குள்ள பண்புகளில் ஒன்றிற்கு மேற்பட்ட பண்புகளைக் கருத்தில் கொண்டு அப்பண்புகளை இணைத்து அதனடிப்படையில் உருவாக்கப்படுவது சிக்கலான கருத்து எனப்படும்.உதாரணம் (பந்தாட்டக்குழு, சிறிய சிவப்பு நிற பூக்கள்)

பொருட்கள் பற்றிய கருத்துகள்
---------------------------

இது ஒரு பொருளின் பண்பின் அடிப்படையில் கூறப்படுவது. எடுத்துக்காட்டு (புத்தகம், வீடு)

இணைப்பொதுமைக்கருத்து
--------------------

பசு, வீடு (பசு நம் கலாச்சரத்தில் வீட்டுடன் இணைத்து அறியப்படுகிறது)

கருத்துப்படங்களின் கல்விப்பயன்கள்
---------------------------------

* பாடத்தை முழுமையாகப் பொருளுணர்ந்து கற்க உதவும்
* கருத்துகளை வரிசைப்படுத்தி கற்பிக்க கற்க உதவுகின்றன.

சான்று
------

கற்றலின் மனித மேம்பாட்டின் உளவியல் - பேரா. அ. அந்தோணிசாமி-சம்யுக்தா பதிப்பகம்.
வத்தல்மலையின் ஒரு தோற்றம்
**வத்தல் மலை** (*Vathalamalai*) என்பது தமிழ்நாட்டின் தருமபுரி மாவட்டத்தில் உள்ள ஒரு மலையாகும். கடல் மட்டத்திலிருந்து சுமார் 3000 அடி உயரத்தில் உள்ள இம்மலை தர்மபுரி நகரில் இருந்து 25 கிலோ மீட்டர் தொலைவில் இருக்கிறது. இம்மலையில் சின்னாங்காடு, பால்சிலம்பு, பெரியூர், ஒன்றிக்காடு, கொட்லாங்காடு, மண்ணாங்குழி, குழியனூர்-பெரியூர், நாயக்கனூர் உள்ளிட்ட கிராமங்கள் உள்ளன. இவை கொண்டகரஅள்ளி ஊராட்சியைச் சேர்ந்தவை. பல ஆண்டுகளாக இந்த மலைக்குச் செல்ல சாலைவசதி இல்லாத நிலை நீடித்துவந்த நிலையில், 2013-ஆம் ஆண்டு பூமரத்தூர் அடிவாரத்தில் இருந்து ஏழு கிலோமீட்டர் தொலைவுக்கு 15 கொண்டை ஊசி வளைவுகளுடன் மலைப்பாதை அமைக்கப்பட்டது.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி வத்தல் மலையில் 371 வீடுகள் உள்ளன. இதன் மொத்த மக்கள் தொகையானது 1733 ஆகும். இதில் பெண்களின் எண்ணிக்கை 841 என்றும், ஆண்களின் எண்ணிக்கை 892 என்றும் உள்ளது. மொத்த மக்களிளில் எழுத்தறிவு பெற்றவர் விகிதம் 33.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

தொழில்
------

இம்மக்களின் முதன்மைத் தொழில் வேளாண்மை மற்றும் கால்நடை வளர்ப்பு ஆகும். இம்மலை விவசாயிகள் பாரம்பரியமாக தினை, கேழ்வரகு, சாமை, போன்ற சிறுதானியங்களையும், கடுகு, அவரை போன்ற பயிர்களையும் சாகுபடி செய்துவருகின்றனர். வத்தல் மலையில் ஆண்டின் பெரும்பகுதி நாட்களில் குளிர்ந்த காலநிலை நிலவுவதால், காபி சாகுபடிக்கு ஏற்றதாக உள்ளதால் இம்மலை மக்களை மாவட்ட நிர்வாகம் காபி சாகுபடியில் ஈடுபட அறிவுறுத்தியது. இதன்படி 2011 ஆம் ஆண்டு மலைவாழ் மக்கள் பொருளாதார மேம்பாட்டு திட்டத்தின் கீழ் ரூ 15 இலட்சம் ஒதுக்கீடு செய்து, அத்திட்டத்தின்படி விவசாயிகளின் 100 ஏக்கர் பரப்பளவுள்ள நிலத்தில் காபி செடி நடவு செய்யப்பட்டது. இந்தப் பரப்பளவு வளர்ந்து 2018 ஆண்டு காலகட்டத்தில் 250 ஏக்கர் பரப்பளவில் காபி பயிரிடப்படுகிறது. இந்த காபி பயிரில் ஊடுபயிராக ஆரஞ்சு, மிளகு, சில்வர் ஓக் போன்றவற்றையும் நட்டு வளர்த்து வருகின்றனர்.

மேற்கோள்கள்
-----------

1. ↑  எஸ். ராஜாசெல்லம் (12 நவம்பர் 2014). "இயற்கையும், பாரம்பரியுமும் மாறாத மலை கிராமம்". *கட்டுரை*. தி இந்து. 1 சனவரி 2017 அன்று பார்க்கப்பட்டது.
2. ↑
3. ↑  எஸ். ராஜா செல்லம் (திசம்பர் 2016). "காபி சாகுபடியில் ஆர்வம் காட்டும் வத்தல்மலை விவசாயிகள்". *தி இந்து*. doi:19.
4. ↑  "வத்தல்மலை மக்களை வாழ வைக்கும் காபி பயிர் உரிய விலை கிடைக்க அரசு கொள்முதல் மையம் அமைக்க கோரிக்கை". *இந்து தமிழ்*. திசம்பர் 23 2018.
**பெங்காலான் செப்பா** (மலாய் மொழி: *Pengkalan Chepa*; ஆங்கிலம்: *Pengkalan Chepa*) என்பது மலேசியா, கிளாந்தான் மாநிலத்தில்; கோத்தா பாரு மாவட்டத்தில் உள்ள ஒரு நகரம். இந்த நகரத்தில்தான் சுல்தான் இசுமாயில் பெட்ரா வானூர்தி நிலையம் *(Sultan Ismail Petra Airport)* அமைந்து உள்ளது. 

கிளந்தான் மாநிலத்தில் இந்த நகரத்தைச் சுருக்கமாக பி.சி. **(P.C)** என்று அழைக்கிறார்கள். மாநிலத் தலைநகர் கோத்தா பாருவில் இருந்து 8 கி.மீ.; கோலாலம்பூர் மாநகரில் இருந்து 452 கி.மீ. தொலைவில் அமைந்துள்ளது.

பெங்காலான் செப்பா வானூர்தி நிலையம்
----------------------------------

சுல்தான் இசுமாயில் பெட்ரா வானூர்தி நிலையத்தை பொதுவாக, பெங்காலான் செப்பா வானூர்தி நிலையம் அல்லது கோத்தா பாரு வானூர்தி நிலையம் என்று அழைப்பது வழக்கம்.

இந்த வானூர்தி நிலையம், கிளாந்தான், திராங்கானு மாநிலங்களின் மக்களுக்கு வானூர்திச் சேவையை வழங்கும் நிலையமாக விளங்குகிறது.

### சுல்தான் இஸ்மாயில் பெட்ரா

1980-ஆம் ஆண்டுகளில் கிளாந்தான் மாநிலத்தை ஆட்சி செய்த சுல்தான் இஸ்மாயில் பெட்ராவின் *(Ismail Petra of Kelantan)* நினைவாக இந்த விமான நிலையத்திற்குப் பெயரிடப்பட்டது.

இந்த வானூர்தி நிலையம் முன்னாள் பிரித்தானிய இராணுவத்தின் வானூர்தி நிலையமாகும். இரண்டாம் உலகப் போரின் போது மலாயா மீதான ஜப்பானியர் படையெடுப்பில் இந்த நிலையம் தரையிறங்கும் தளமாகப் பயன்படுத்தப்பட்டது.

1941-ஆம் ஆண்டு டிசம்பர் 8-ஆம் தேதி, மலாயாவில் முதல் ஜப்பானிய வானூர்தியின் தரையிறக்கம் இந்த நிலையத்தில் தான் நடைபெற்றது. போருக்குப் பிறகு, பொதுமக்களுக்கான நிலையமாக மாற்றப்பட்டது.

வானூர்தி நிலையக் காட்சியகம்
---------------------------

* 
* 
* 
*

மேற்கோள்கள்
-----------

1. ↑  "AIP Supplement Malaysia" (PDF). Department of Civil Aviation Malaysia. 14 July 2011. 4 மார்ச் 2016 அன்று மூலம் (PDF) பரணிடப்பட்டது. 25 January 2016 அன்று பார்க்கப்பட்டது.
2. ↑  Sultan Ismail Petra Airport, Kota Bharu at Malaysia Airports Holdings Berhad

| * பா
* உ
* தொ
 கிளாந்தான் மாநிலம்  |
| --- |
| தலைநகரம்: கோத்தா பாரு; அரச நகரம்: குபாங் கிரியான் |
| நிர்வாகப்பிரிவுகள் | 

|  |  |
| --- | --- |
| மாவட்டங்கள்(Jajahan) | 
* பாச்சோக் மாவட்டம்
* குவா மூசாங் மாவட்டம்
* ஜெலி மாவட்டம்
* கோத்தா பாரு மாவட்டம்
* கோலா கிராய் மாவட்டம்
* மாச்சாங் மாவட்டம்
* பாசீர் மாஸ் மாவட்டம்
* பாசீர் பூத்தே மாவட்டம்
* தானா மேரா மாவட்டம்
* தும்பாட் மாவட்டம்

 |
| நகரங்கள் | 
* பாச்சோக்
* புக்கிட் பூங்கா
* தாபோங்
* குவா மூசாங்
* ஜெலி
* கெத்தேரே
* கோத்தா பாரு
* கோலா கிராய்
* குபாங் கிரியான்
* மாச்சாங்
* பாசீர் மாஸ்
* பாசீர் பூத்தே
* பெங்காலான் செப்பா
* ரந்தாவ் பாஞ்சாங்
* தானா மேரா
* தும்பாட்

 |

 |
**இராஜேந்தர் சச்சார்** (*Rajinder Sachar*, 22 திசம்பர் 1923 - 20 ஏப்ரல் 2018) என்பவர் இந்திய வழக்கறிஞரும், தில்லி உயர் நீதிமன்றத்தின் முன்னாள் தலைமை நீதிபதியும் ஆவார்.  இவர் மனித உரிமைகளை மேம்படுத்துதல் மற்றும் பாதுகாத்தல் தொடர்பான ஐக்கிய நாடுகளின் துணை ஆணையத்தில் உறுப்பினராக இருந்தவர். மேலும் மக்கள் சிவில் உரிமைச் கழகத்தின் ஆலோசகராகவும் பணியாற்றினார்.  

இவர் இந்தியாவில் வாழும் முஸ்லிம்களின் சமூக, பொருளாதார மற்றும் கல்வி நிலை குறித்த அறிய இந்திய அரசால் அமைக்கப்பட்ட சச்சார் குழுவுக்கு தலைமை தாங்கி அறிக்கையை சமர்ப்பித்தார்.  அண்ணா அசாரே மற்றும் அவரது ஆதரவாளர்களை தடுத்து வைத்திருப்பதை எதிர்த்ததாற்காக 2011 ஆகத்து 16, அன்று புதுதில்லியில் சச்சார் கைது செய்யப்பட்டார்.

ஆரம்ப ஆண்டுகளில்
----------------

இராஜேந்தர் சச்சார் 22 திசம்பர் 1923 இல் பிறந்தார்.  இவரது தந்தை பீம் சென் சச்சார்.  இவரது தாத்தா லாகூரில் நன்கு அறியப்பட்ட ஒரு குற்றவியல் வழக்கறிஞராக இருந்தார்.  இவர் லாகூரில் உள்ள டி. ஏ. வி உயர்நிலைப் பள்ளியில் பயின்றார், பின்னர் லாகூர் அரசு கல்லூரி மற்றும் லாகூரின் சட்டக் கல்லூரியில் பயின்றார். 

22 ஏப்ரல் 1952 அன்று சச்சார் சிம்லாவில் வழக்கறிஞராக பணியாற்றத் துவக்கினார். 8 திசம்பர், 1960 அன்று இவர் இந்திய உச்சநீதிமன்ற வழக்கறிஞரானார், குடிமையியல், குற்றவில் மற்றும் வருவாய் பிரச்சினைகள் தொடர்பான பல்வேறு வழக்குகளில் ஈடுபட்டார்.  1963 ஆம் ஆண்டில் காங்கிரஸ் கட்சியை விட்டு வெளியேறிய சட்டமன்ற உறுப்பினர்கள் "பிரஜாதந்திர கட்சி"யை அமைத்தனர். இவர்கள் இந்திய பஞ்சாப் மாநில முதல்வர் பிரதாப் சிங் கைரோனுக்கு எதிராக ஊழல் மற்றும் மோசமான நிர்வாகம் குறித்த குற்றச்சாட்டு குறிப்புகளை தயாரிக்க இவர்களின் குழுவுக்கு சச்சார் உதவினார். இந்தக் குற்றச்சாட்டுகளை ஆராய நீதிபதி சுதி ரஞ்சன் தாஸ் நியமிக்கப்பட்டார், 1964 சூனில் கைரோன் உள்ளிட்ட எட்டு குற்றவாளி என கண்டறியபட்டது.

நீதியரசர்
---------

 ஒரு நிகழ்ச்சியில் நீதிபதி ராஜேந்தர் சச்சார் 
1970 பிப்ரவரி 12 அன்று சச்சார் டெல்லி உயர்நீதிமன்றத்தின் கூடுதல் நீதிபதியாக இரண்டு ஆண்டு காலத்திற்கு நியமிக்கப்பட்டார், மேலும் 12. பிப்ரவரி, 1972 அன்று மேலும் இரண்டு ஆண்டுகளுக்கு மீண்டும் நியமிக்கப்பட்டார். 5, சூலை , 1972 அன்று இவர் உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் சிக்கிம் உயர்நீதிமன்றத்தின் தலைமை நீதிபதியாக 1975 மே 16 முதல் 1976 மே 10 வரையிலும், பின்னர் ராஜஸ்தான் உயர்நீதிமன்ற நீதிபதியாக நியமிக்கப்பட்டார்.  நெருக்கடி நிலை காலத்தில் (ஜூன் 1975 - மார்ச் 1977) தேர்தல்கள் மற்றும் குடிமை உரிமைகள் இடைநிறுத்தப்பட்டபோது இவரது ஒப்புதல் இல்லாமல் சிக்கிமிலிருந்து ராஜஸ்தானுக்கு பணி மாற்றப்பட்டார்.  அவசரகாலத்தின்போது அதற்கு அனுசரணையாக இருக்க மறுத்த நீதிபதிகளில் சச்சாரும் ஒருவராக இருந்தார். இதனால் இவருக்கு அளித்த ஒரு வகையான தண்டனையாக இந்த மணிமாறுதல் இருந்தது.  ஜனநாயகம் மறுசீரடைந்த பின்னர், 9, சூலை, 1977 அன்று இவர் தில்லி உயர் நீதிமன்றத்திற்கு மாற்றப்பட்டார். 

சச்சார் தில்லி உயர்நீதிமன்றத்தின் தலைமை நீதிபதியாக 1985 ஆகஸ்ட் 6 முதல் 1985 டிசம்பர் 22 வரை ஓய்வு பெறும் வரை இருந்தார்.

மேற்கோள்கள்
-----------

1. 1 2 3 4 5 6 7  Former Judges.
2. ↑  Chishti, Seema (21 April 2018). "Rajindar Sachar (1923-2018): Man of convictions, not shy of a fight for what is right". *இந்தியன் எக்சுபிரசு*.. பார்த்த நாள்: 22 April 2018.
3. ↑  Time News 3 April 2003.
4. ↑  Khaitan 2008.
5. ↑  Jha 2011.
6. 1 2  Arora 1990.
7. ↑  Panikkar, Byres & Patnaik 2002.
8. ↑  Mirchandani 1977.
9. ↑  Ān̲ant 2010.
**விருகை வி. நா. இரவி** (*Virugai V N Ravi*) என்பவர் இந்திய அரசியல்வாதியும் தமிழ்நாடு சட்டப்பேரவை முன்னாள் உறுப்பினரும் ஆவார். இவர் சென்னை மாவட்டம் விருகம்பாக்கத்தினைச் சார்ந்தவர். இரவி இளங்கலைப் பட்டம் பெற்றுள்ளார். இவர் 2016ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் விருகம்பாக்கம் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு வெற்றி பெற்று தமிழகச் சட்டப்பேரவை உறுப்பினராக ஆனார்.

சட்டமன்ற உறுப்பினராக
--------------------

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | விருகம்பாக்கம் | அதிமுக | 65,979 | 39.40 |
|

மேற்கோள்கள்
-----------

1. ↑  "Virugai V.N.Ravi(AIADMK):Constituency- VIRUGAMPAKKAM(CHENNAI) - Affidavit Information of Candidate:". *myneta.info*. 2022-06-30 அன்று பார்க்கப்பட்டது.
2. ↑   *தமிழ்நாடு சட்டமன்றப் பேரவை "யார் - எவர்" 2016 [TAMIL NADU LEGISLATIVE ASSEMBLY "Who's Who" 2016]*. Chennai: Legislative Assembly Secretariat, Chennai - 600 009.. 27.12.2018. பக். 705.
**வதாயோ ஃபகர்** ( சிந்தி : وتايو فقير ) என்பவர் பாகிஸ்தானின் சிந்து பகுதியைச் சேர்ந்த ஒரு பழம்பெரும் தத்துவஞானியாவார். அவரது ஞானம் மற்றும் தத்துவத்தின் அடிப்படையிலான பல நாட்டுப்புற கதைகள் பரவலாகப் பரவி, "கச்சேரி "எனப்படும் பாரம்பரியக் கூட்டங்கள் வழியாக சிந்தி நாட்டுப்புறக் கதைகளில் குழந்தைகளுக்குச் சொல்லப்படுகின்றன.  அவர் தனது தத்துவக்கதைகளில் நகைச்சுவை , வாழ்க்கையின் முரண்பாடு மற்றும் நோக்கம் போன்றவைகளுக்கு முக்கியத்துவம் கொடுத்து பயன்படுத்தியுள்ளார். 7

வதாயோ ஃபகர் 1643 ம் ஆண்டு உமர்கோட் இன்றைய தார்பார்கர் மாவட்டத்தில் பிறந்தார். அவருடைய இயற் பெயர் வடன்மால் என்பதாகும். அவர் 70 வயதில் கி.பி 1712 இல் இறந்தார். தற்போதைய தாண்டோ அல்லையார் மாவட்டத்தில் உள்ள நசர்பூருக்கு அருகிலுள்ள தாஜ்பூர் அவரது தந்தையின் ஊர் எனவும் அவரது பெயர் மேளாராம் என்றும் கருதப்படுகிறது. வதாயோ ஃபகர், ஷா இனயத் ரிஸ்வியுடன் ஊர் ஊராக பயணம் செய்த காரணத்தால், அவர் ஒரு முஸ்லீம் என்றும், மதர்சா மக்தூம் இஸ்மாயிலுடன் தொடர்பு பெற்றவர் என்றும் கூறப்படுகிறது.}

கல்லறை
------

பாகிஸ்தானின் சிந்துவில் உள்ள தாண்டோ அல்லையாரில் உள்ள வதாயோ ஃபகீரின்கல்லறை
அவரது கல்லறை - குடாப் ( சிந்தி : قطب) பல தத்துவஞானிகளின் விவாத மையமாக உள்ளது. தத்துவக் கதைகளில் அவரது நிபுணத்துவம் பாராட்டுக்குரியது என்பதில் சந்தேகமில்லை. சிந்தி மொழியில் அவரது கல்லறையில் உள்ள வார்த்தைகள் பின்வருமாறு:

**சிந்தியில்**

آئون ايئن اڳ هئس جيئن اوھين اڄ آهيو (ஆசுன் அய்ஸன் ஆக் ஹிஸ் ஜிஜின் அவுகின் ஆக் ஆஹியோ)

**ஆங்கிலத்தில்** : 

*As I was yesterday, so you are today, as I am today, so you will be tomorrow*. 

**தமிழில்** : 
நான் நேற்று இருந்ததைப் போல, இன்று நீயும், 
இன்று நான் இருப்பது போல, நீ நாளையும் இருப்பாய் .

மேலும் பார்க்க
--------------

* ஈசாப்பின் நீதிக்கதைகள்
* முல்லா நசுருதீன்
* பீர்பால்

மேற்கோள்கள்
-----------

1. ↑  Sayid Ghulam Mustafa (1 January 1997). *English Essays of Pakistan*. Ferozsons. பக். 63. பன்னாட்டுத் தரப்புத்தக எண்:978-969-0-01374-3.. பார்த்த நாள்: 29 July 2013.
2. ↑   *Pakistan Pictorial*. Pakistan Publications. 1980. பக். ix.. பார்த்த நாள்: 29 July 2013.
**கருணை பிரகாசர்** பதினேழாம் நுாற்றாண்டில் வாழ்ந்த சைவ சமய எழுத்தாளர். தமிழ்நாட்டிலுள்ள காஞ்சிபுரத்தில், தமிழ் பேசும் தேசிகர் குடும்பத்தில் பிறந்தவர். ஐந்திற்கும் மேற்பட்ட நுால்களை இயற்றிய இவர், சைவ சித்தாந்தத்தை போற்றியவர். தன் பதினாறாவது வயதில் திருமணமான இவர், தன் பதினெட்டாம் வயதில் முக்தி அடைந்தார். அதனால் இவருக்குக் குழந்தைகள் கிடையாது.

வாழ்க்கை
--------

கருணை பிரகாசர் தமிழ்நாட்டிலுள்ள தொண்டை மண்டலமான காஞ்சிபுரத்தில் தமிழ் பேசும் தேசிகர் குடும்பத்தில் பிறந்தார். பதினேழாம் நுாற்றாண்டில் வாழ்ந்தார்.

### தந்தை

இவா் தந்தை குமாரசாமி தேசிகர், ஆன்மிகத் தலைவர். இவா் தொண்டை மண்டலத்தல் மக்களுக்கு அர்ச்சகர் மற்றும் தீக்ஷிதராக இருந்தார். குடும்பத்தை விட்டுவிட்டு அடியார்களுடன் திருவண்ணமாலை சென்ற இவா் துறவறம் மேற்கொள்ள விரும்பினார். ஆனால் இறைவன் இவருக்குத் திருமணமாகச் செய்து, மூன்று ஆண் பிள்ளைகள் மற்றும் ஒரு பெண் பிள்ளையைப் பெறச் செய்தார்.

### உடன் பிறந்தவா்கள்

கருணை பிரகாசா் இரண்டாவது குழந்தை. உடன் பிறந்தவர்கள் சிவபிரகாசர், வெள்ளையார் மற்றும் ஞானாம்பிகை அம்மாள்.

மூத்த அண்ணன், சிவப்பிரகாசர், சிவ அனுபூதி செல்வா் என்றும், கற்பனைக் களஞசியம் என்றும் போற்றப்படுகிறார்.

இவா் தங்கை ஞானம்பிகை சாத்தனுார் சாந்தலிங்க அடிகளை மணந்து கொண்டார்.

தம்பி வெள்ளையார் மீனாட்சி அம்மாளை மணந்து கொண்டார். இவா் தன் 72 ஆம் அகவையில் முக்தி அடைந்தார்.

### கல்வி

கருணைபிரகாசா், தன் அண்ணன் சிவப்பிரகாச சுவாமிகளுடன் திருவண்ணாமலை, திருச்செந்துாா் போன்ற கோவில்களைத் தமிழகம் எங்கும் சென்று வழிபட்டார். திருநெல்வேலியில் பண்டிதர் வல்லியூர் தம்பிரானிடம் இருவரும் தமிழ் இலக்கணம் பயின்றனர்.

பின் காமாட்சி என்பவரை மணந்து கொண்டார். பின் தன் பதினெட்டாம் வயதில் முக்தி அடைந்தார். அவா் முக்தி அடைந்த பின் அவரால் முடிக்கப் பெறாத நுால்கள் அவா் தம்பி வெள்ளையாரால் முடிக்கப் பெற்றன.

நுால்கள்
--------

இஷ்ட லிங்க அகவல்

சீகலாதி சருக்கம்

வெளி இணைப்புகள்
---------------

Karunai Prakasar: Wikiwand

மேற்கோள்கள்
-----------

1. ↑  Karunai Prakasar: Wikipedia
2. ↑  VALAVANUR. "KARUNAI PRAKASAR". *karunaiprakasar.blogspot.in*. Retrieved 29 March 2015.
3. ↑  Siva Prakasar
**பட்சார்** *(Batsor)* இந்தியாவின் அசாம் மாநிலம், நல்பாரி மாவட்டத்திலுள்ள ஒரு கிராமம் ஆகும். பெல்சார், சுர்சுரி, கோல்பரா போன்ற கிராமங்கள் பட்சாரைச் சூழ்ந்துள்ளன .

கலாச்சாரம்
----------

### மொழி

காம்ரூப் மண்டலத்தைப் போலவே பட்சார் கிராமத்திலும் காம்ரூபி மொழியைப் பயன்படுத்தினர்.

### விழாக்கள்

தோமாகி, அமாடி, துர்கா பூசை, காளி பூசை, தீபாவளி, சிவராத்திரி, கிருட்டிண செயந்தி போன்றவை இக்கிராமத்தின் பிரதான திருவிழாக்களாக இருந்தன. கிராம மக்களின் தினசரி வாழ்வில் பண்டைய கலாச்சாரத்தின் தாக்கங்கள் நன்கு பரவியிருந்தன. காளி மந்திர், காமாக்யா மந்திர், துர்கா மந்திர் போன்றவை சில பண்டைக்கால கோயில்களுக்கு எடுத்துக்காட்டுகளாகும்.

போக்குவரத்து
------------

நல்பாரி மற்றும் கவுகாத்தி நகரங்களுடன் இக்கிராமம் தினசரி பேருந்துகளால் இணைக்கப்பட்டுள்ளது. இவைதவிர தனியார் பேருந்துகளும் இக்கிராமத்தை பிற பகுதிகளுடன் இணைக்கின்றன. தேசிய நெடுஞ்சாலை 31 இக்கிராமத்தின் வடக்கிலிருந்து தெற்கு நோக்கி செல்கிறது.

மேற்கோள்கள்
-----------

1. ↑  "Batsor". drdanalbari.org. 2008-02-28 அன்று பார்க்கப்பட்டது.
[*தொடர்பிழந்த இணைப்பு*]

புற இணைப்புகள்
--------------

* "Official District Website".
**தேசிய நெடுஞ்சாலை 181** (*National Highway 181 (India)*), பொதுவாக தே. நெ. **181** எனக் குறிப்பிடப்படுகிறது. இது தமிழ்நாட்டில் உள்ள கோயம்புத்தூர் நகரத்தைத் தென்னிந்தியாவின் கர்நாடக மாநிலத்தில் உள்ள குண்ட்லுப்பேட்டையுடன் இணைக்கும் ஒரு நெடுஞ்சாலை ஆகும். மைசூர் நகரம் ஊட்டியுடன் நஞ்சனகூடு, குண்டலுபேட்டை, பந்திப்பூர் மற்றும் கூடலூர் வழியாக இணைக்கப்பட்டுள்ளது. தேசிய நெடுஞ்சாலை 181 பந்திப்பூர் புலிகள் காப்பகம் (தேசிய பூங்கா) மற்றும் முதுமலை புலிகள் காப்பகம் வழியாகச் செல்கிறது. எனவே இரவில் வாகன போக்குவரத்து தடைசெய்யப்பட்டுள்ளது. யானை, காட்டெருமை, கரடி, புலி மற்றும் சிறுத்தை போன்ற வன விலங்குகள் இந்தப் புலிகள் காப்பகப் பகுதியில் உள்ள நெடுஞ்சாலையில் சில நேரங்களில் காணப்படுகின்றன. தே. நெ. 181 ஊட்டிக்குப் பிறகு குன்னூர், மேட்டுப்பாளையம், காரமடை வழியாகக் கோயம்புத்தூர் நகரில் முடிகிறது.

| நெடுஞ்சாலை எண் | ஆரம்பம் | இலக்கு | வழி |
| --- | --- | --- | --- |
| 181 | கோயம்புத்தூர் | குண்டலுப்பேட்டை | காரமடை, மேட்டுப்பாளையம், குன்னூர், உதகமண்டலம், முதுமலை புலிகள் காப்பகம் (தெப்பக்காடு). |

மேலும் பார்க்கவும்
------------------

* இந்திய தேசிய நெடுஞ்சாலை ஆணையம்

மேற்கோள்கள்
-----------

1. ↑  "Rationalization of Numbering Systems of National Highways" (PDF). Govt of India. 28 April 2010. 21 Aug 2011 அன்று பார்க்கப்பட்டது.
**பீட்டர் அந்தோனி வெஸ்ட்** (12 ஆகத்து 1920 – 2 செப்டம்பர் 2003) பிபிசி-யில் நிகழ்ச்சி தொகுப்பாளர் ஆவார். இவர் குறிப்பாக கிரிக்கெட், டென்னிஸ் மற்றும் ரக்பி போன்ற விளையாட்டுகளைப்பற்றி தொகுத்து வழங்குவதில் புகழ்பெற்றவர். அவ்வப்போது ஹாக்கி குறித்தும் வர்ணனை வழ்ங்கியுள்ளார். அவர் தொலைக்காட்சியில் வாழ்க்கை முழுதும் விமர்சனம் வழங்குவதில் தனித்து விளங்கினார்.

ஆரம்ப வாழ்க்கை
--------------

வெஸ்ட் க்ரான்புரூக் என்ற நகரில் பிறந்தார். இவரது தந்தை ஒரு விவசாயி ஆவார். இவர் முதல் உலகப்போருக்கு பிறகு அந்த நகரத்திலேயே தொழில் தொடங்கி பணம் ஈட்டினார். பிறகு 1924-இல் க்ரான்புரூக்கில் சொந்தமாக ஒரு கோழிப்பண்ணை உருவாக்கினார்.

கல்வி
-----

இவர் சக வர்ணணையாளர்களான பாரி டேவிஸ் மற்றும் பிரையன் மூர் ஆகியோருடன் க்ரான்புரூக்கில் உள்ள பள்ளியில் படித்தார். இவர் பள்ளியில் கிரிக்கெட் வீரராக 11 ஆண்டுகளும் மற்றும் தலைவராக மூன்று ஆண்டுகளும் இருந்தார். இவர் தான் படித்த பள்ளிக்காக ரக்பி மற்றும் ஹாக்கி நான்கு ஆண்டுகள் விளையாடினார். கடைசி இரண்டு பருவங்களில் ரக்பி மற்றும் ஹாக்கியின் தலைவராக இருந்துள்ளார். ரக்பியில் சிறந்த முன்னணி வீரராக திகழ்ந்தார். க்ரான்புரூக்கில் தனது வாழ்க்கையை பள்ளியின் தலைவராக முடித்தார்.

போர் சேவை
---------

பள்ளிப்படிப்பிற்கு பிறகு இவர் ராயல் மிலிடரி அகாடமி சேன்ட் ஹார்ட்க்கு சென்று சிறப்பாக பணியாற்றினார். ரக்பியில் சிறந்து விளங்கினார். ஆனால் 1944-ஆம் ஆண்டில் ஸ்பான்டிலிடிஸ் என்ற நோய் கண்டறியப்பட்டு இராணுவத்திலிருந்து வெளியேறினார்.

தொழில்
------

இவர் போருக்குபின் 1952-ஆம் ஆண்டு டெஸ்ட் கிரிக்கெட்டிற்கு ஒரு தொலைக்காட்சியில் வர்ணனையாளராக ஆனார். 1986-ஆம் ஆண்டு வரை வானொலியிலும் மற்றும் தொலைக்காட்சியிலும் கிரிக்கெட் வர்ணணையாளராக இருந்தார். மேலும் 1955 முதல் 1982 வரையான காலங்களில் பிபிசி தொலைக்காட்சியின் தொலைக்காட்சி நிகழ்ச்சியில் டான் மஸ்கெல் என்பவருடன் நடித்தார். இவர் சி.பி. ஃப்ரையின் பரிந்துரையின் பேரில் பிபிசியில் இணைந்தார். கிட்டதட்ட 40 ஆண்டுகாலம் பிபிசி-யில் தொடர்ந்து பணியாற்றினார். 1986-இல் பிபிசி-யிலிருந்து பணி ஓய்வு பெற்றார்.

விளையாட்டு வீரர்களுடன் நேர்காணலின்பொழுது பழக்கமில்லாத வார்த்தைகளை பயன்படுத்துவதை வழக்கமாக வைத்திருந்தார்.

இவர் 1946-ல் பவுலின் பைக் என்ற பெண்ணை மணந்தார். இவர்கள் செல்லின்ஹாமில் வாழ்ந்தனர். இவர்களுக்கு ஜாக்குலின் என்ற
ஒரு மகளும் சீமோன் மற்றும் ஸ்டீபன் என்ற இரு மகன்களும் இருந்தனர். இவர் தனது 83-வது வயதில் இறந்துபோனார்.

மேற்கோள்கள்
-----------

1. ↑  Daily Telegraph obituary, 4 September 2003, retrieved 22 August 2009

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* United States
* நெதர்லாந்து

 |
| மற்றவை | 
* IdRef

 |
**லேண்ட்மார்க் நிறுவனம்** (Landmark Limited) லேண்ட்மார்க் அல்லது லேண்ட்மார்க் புத்தக நிலையங்கள் என்று பரவலாக அறியப்படும் இது, சென்னையை தளமாகக் கொண்ட இந்தியாவில் உள்ள புத்தகக் கடைகளின் சங்கிலியாகும். இது இப்போது டாட்டா குழுமத்திற்குச் சொந்தமான டிரெண்ட் நிறுவனத்திற்கு முற்றிலும் சொந்தமானது.  ஆகத்து, 2005 இல், டிரெண்ட் சென்னையைத் தளமாகக் கொண்ட தனியாருக்குச் சொந்தமான புத்தகங்களையும், இசை சம்பந்தமான பொருட்களையும் விற்கும் ஒரு சில்லறை விற்பனை நிறுவனமான இந்த நிறுவனத்தின் 76% பங்குகளை வாங்கியது.  ஏப்ரல் 2008 இல் 100% பங்குகளை கையகப்படுத்தியது.  லேண்ட்மார்க் தற்போது 16 கடைகளைக் கொண்டுள்ளது. 

ஒரு சுயாதீன புத்தகக் கடையாகத் தொடங்கப்பட்ட இந்நிறுவனம் ஒரு சங்கிலிக் கடையாக மாறியது. இது முதன்மையாக புத்தகங்கள், இசை, திரைப்பட விசிடி / டிவிடிகள், வீடியோ விளையாட்டுகள் , கணினி விளையாட்டுகள், வீடியோ ஆட்டம், கன்சோல் விளையாட்டு, வீடியோ விளையாட்டு உதிரி பாகங்கள், பொம்மைகள், பத்திரிகைகள், தொழில்நுட்பம் போன்றவற்றை வழங்குகிறது .செல்லிடத் தொலைபேசிகள், கைக் கணினிகள், செல்லிடத் தொலைபேசி உதிரி பாகங்கள், ஒளிப்படக்கருவிகள், இதன் உதிரி பாகங்கள், மடிக்கணினிகள், எழுதுபொருட்கள், பரிசு பொருட்கள், வீட்டுத் தயாரிப்புகள் போன்ற தயாரிப்புகளை கொண்டுள்ளது. 

இந்நிறுவனத்திற்குச் சொந்தமான சென்னையைத் தளமாகக் கொண்டு இயங்கும் இ-காமர்ஸ் வலைத்தளமான *Landmarkonthenet.com* என்பது 2000 ஆம் ஆண்டில் தொடங்கப்பட்டது. இது லேண்ட்மார்க்கின் வலைவழிக் கொள்முதல் விற்பனைப் பிரிவாகும். இதன் மூலம் அதன் சில்லறை விற்பனையை வலைத்தளம் மூலம் செய்கிறது. வலைத்தளம் இப்போது மூடப்பட்டுள்ளது.

இருப்பிடங்கள்
-------------

மும்பை, பெங்களூரு, சென்னை, புனே உள்ளிட்ட இந்தியாவின் முக்கிய நகரங்களில் இந்நிறுவனம் ஐந்து பெரிய வடிவ சில்லறைக் கடைகளைக் கொண்டுள்ளது.

லேண்ட்மார்க் வினாடி வினா
------------------------

இந்தியாவின் பழமையான வினாடி வினாப் போட்டிகளில் ஒன்றான லேண்ட்மார்க் வினாடி வினா, வருடாந்திர வினாடி வினாப் போட்டியாகும். இது பெரும்பாலும் தேசிய விடுமுறை நாட்களில் நடத்தப்படுகிறது. இது 1989 இல் நிறுவப்பட்டது. பின்னர் பெங்களூர், சென்னை, மும்பை, புனே, டெல்லி ஐதராபாத்து ஆகிய இடங்களில் பல்வேறு தேதிகளில் நடைபெற்றது.

மேலும் காண்க
------------

* டிரெண்ட் நிறுவனம்
* டாடா குழுமம்

மேற்கோளகள்
----------

1. ↑  "Trent acquires 76% stake in Landmark for Rs 103.6 cr". The Hindu Business Line. 2005-08-31. 2011-02-23 அன்று பார்க்கப்பட்டது.
2. ↑  "Trent acquires 76% stake in Landmark for Rs 103.6 cr". 2005-08-31. 2011-02-23 அன்று பார்க்கப்பட்டது.
3. ↑  "Trent buys out Landmark promoter". 2008-05-01. 2011-02-23 அன்று பார்க்கப்பட்டது.
**பட்டனேசு** (Batanes) என்பது பிலிப்பீன்சின் லூசோனின், ககயன் பள்ளத்தாக்குப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் பசுகோ ஆகும். இம்மாகாணத்தில் 29 கிராமங்களும், 6 மாநகராட்சிகளும் உள்ளன. இதன் தற்போதைய மாகாண சபை ஆளுநர்மரிவோல் கைகோ (Marilou Cayco) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக பட்டனேசு மாகாணத்தின் சனத்தொகை 17,246 ஆகும். இதன் மொத்த நிலப்பரப்பளவு 219.01 சதுர கிலோமீற்றர்கள் ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் இறுதி மாகாணமாகவும் சனத்தொகையின் அடிப்படையிலும் இறுதி மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு , ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 11 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  "Population of the provine". Archived from the original on 2011-07-09. 2017-01-10 அன்று பார்க்கப்பட்டது.CS1 maint: unfit url (link)
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

நார்வேயிலிருந்து திரும்பும் பிரித்தானியப் படைவீரர்கள் இங்கிலாந்தின் கிரீனாக் துறைமுகத்தில்
**ஆல்ஃபபெட் நடவடிக்கை** (*Operation Alphabet*) என்பது இரண்டாம் உலகப் போரின் போது நார்வேயில் நடைபெற்ற ஒரு படை காலிசெய்தல் நடவடிக்கை. இதன் மூலம் நார்வேயில் போரிட்டுவந்த நேச நாட்டுப் படைகள் அந்நாட்டிலிருந்து பின்வாங்கி இங்கிலாந்து திரும்பின.

ஏப்ரல் 9, 1940 அன்று ஜெர்மானியப் படைகள் நார்வே மீது படையெடுத்தன. அவற்றை எதிர்க்க நேச நாட்டுப் படைகள் கடல்வழியாக நார்வேயில் தரையிறங்கின. அதுவரை நடுநிலை வகித்து வந்த நார்வே நேச நாட்டு ஆதரவுடன், ஜெர்மானியர்களை எதிர்த்துப் போரிட்டு வந்தது. மே 10ம் தேதி, ஜெர்மானியப் படைகள் மேற்கு ஐரோப்பாவில் ஜெர்மானியத் தாக்குதலைத் தொடங்கியது. இரு வாரங்களுள் பல நாடுகள் படையெடுத்தன. பெல்ஜியம், நெதர்லாந்து, பிரான்சு முதலிய நேச நாடுகளின் படைகளை ஜெர்மானியப் படைகள் எளிதில் முறியடித்துவிட்டன. மேற்கு ஐரோப்பாவில் நிலை மோசமடைந்ததால், நார்வேயிலிருந்து தங்கள் படைகளைத் திரும்பிப் பெற நேச நாட்டுத் தளபதிகள் முடிவு செய்தனர். மே 24ம் தேதி நார்வேயிலிருந்த படைகளுக்கு காலி செய்தல் ஆணை இடப்பட்டது. ஆல்ஃபபெட் நடவடிக்கை என்று குறிப்பெயரிடப்பட்டிருந்த இந்த காலி செய்தல் நிகழ்வில் ஜூன் 4-9 தேதிகளில் படைகள் அனைத்தும் கடல்வழியாக இங்கிலாந்துக்கு திரும்பிவிட்டன. 

நேச நாட்டுப் படைகளின் பின்வாங்கலால் தனித்து விடப்பட்ட நார்வீஜியப் படைகள், ஜெர்மானியரை எதிர்த்து தாக்குப் பிடிக்க முடியாதென்பதை உணர்ந்து ஜூன் 10ம் நாள் சரணடைந்தன.
**பட்காய் மலைகள்** (*Patkai*) இந்திய-மியான்மர் எல்லையில் உள்ள வடகிழக்கு இந்திய மாநிலங்களான அருணாச்சல பிரதேசம், நாகாலாந்து மற்றும் மேல் பர்மா பகுதியில் உள்ள மலைகளின் தொடர் ஆகும்.

புவியியல்
---------

பட்காய் மலை தொடர்கள் இமயமலைகள் போல் கரடுமுரடாக காணப்படுவதில்லை மற்றும் இதன் சிகரங்கள் உயரம் குறைவாகவும் காணப்படுகின்றன. இம்மலைத் தொடர்கள் பொதுவாக கூம்பு வடிவிலான மலையுச்சிகள், செங்குத்தான சரிவுகள் மற்றும் ஆழமான பள்ளத்தாக்குகளுடன் காணப்படுகின்றன.

பட்காயின் கீழ் மூன்று மலைத்தொடர்கள் இருக்கின்றன. அவை பட்காய் பம் , காரோ-காசி-செயிந்தியா மற்றும் உலுசாய் என்பவை ஆகும். உலுசாய் மலையின் உயரமான புள்ளி புவாங்பூய் திலாங், இதன் மற்றொரு பெயர் நீல மலைகள் என அழைக்கப்படுகிறது. காரோ-காசி-செயிந்தியா மலைகள் மேகாலயா மாநிலத்தில் அமைந்துள்ளது. இந்த மலைகளில் அமைந்துள்ள சிரபுஞ்சி மற்றும் மௌசின்ரம் ஆகிய இடங்கள் உலகிலேயே அதிக ஈரமான இடங்கள் ஆகும், இங்கு ஆண்டின் சராசரி மழை அளவு அதிகமாக இருக்கும்.

பாங்சௌ கணவாய் தான் பட்காய் மலைகளுக்குள் செல்லும் வழியாக உள்ளது.

பட்காய் மலைகள் காணப்படும் இந்திய மாநிலங்கள்
-------------------------------------------

* நாகாலாந்து
* மணிப்பூர்
* மிசோரம்
* மேகாலயா
* அசாம்

மேற்கோள்கள்
-----------

1. ↑  The new encyclopaedia Britannica
2. ↑  Geographical names of Myanmar

புற இணைப்பு
-----------

* The Geology of Burma (Myanmar) பரணிடப்பட்டது 2012-09-13 at the வந்தவழி இயந்திரம்
**வெளி ரங்கராஜன்** என தமிழ் இலக்கிய வட்டாரங்களில் அறியப்படும் இவரது இயற்பெயர் ரங்கராஜன். இலக்கியம், நாடகம், நிகழ்கலைகள் குறித்த ஆழ்ந்த ஈடுபாடுகளுடன் அவைகளுக்கு இடையிலான ஊடாட்டம் குறித்த உரையாடல்களை தமிழில் முன்னெடுத்து வருபவர்.

வாழ்க்கைச் சுருக்கம்
--------------------

திருச்சி மாவட்டத்தில் உள்ள ஸ்ரீரங்கத்தில் பிறந்தவர். கணிதத்தில் முதுகலைப்பட்டமும் இந்தியில் எம்.ஏ. பட்டமும் பிரெஞ்சு மொழியில் பட்டயம் (டிப்ளோமா) பட்டமும் பெற்றவர். வங்கி அதிகாரியாகப் பணியாற்றிய இவர் தற்போது முழுநேர கலாச்சாரப் பணிகளில் ஈடுபட்டு வருகிறார்.

இலக்கிய ஆர்வம்
--------------

மாணவப் பருவத்திலிருந்தே கலை, இலக்கியங்களில் ஆழ்ந்த ஈடுபாடு கொண்ட இவர் பணி நிமித்தமாக சென்னை வந்ததும் இலக்கியச் செயல்பாடுகளில் தீவிரமாகப் பங்கேற்றார். நவீன இலக்கியம் சார்ந்து கணையாழி, கசடதபற, பிரக்ஞை, இன்று, படிகள், காலச்சுவடு போன்ற இலக்கியச் சிறுபத்திரிகைகளில் இலக்கியவிமர்சனம், கதை, கவிதை என பங்களிப்புகள் செய்தவர்.

நாடகவியலில் பங்களிப்பு
----------------------

தமிழில் நாடக இலக்கியங்களை உருவாக்கவும், நாடகச் சிந்தனைகளை முன்னெடுக்கவும் "வெளி" என்ற நாடக இதழை 1990இல் தொடங்கி 10 ஆண்டுகள் நடத்தினார். புதிய நாடகப் பிரதிகள், நாடகக் கோட்பாடுகள் குறித்த விவாதங்கள், உலக நாடக இயக்கம் என தமிழில் செறிவான நாடகச் செயல்பாட்டிற்கான களமாகவும் ஆவணமாகவும் வெளி இதழ் பயன்பட்டது. ஐம்பதுக்கும் மேற்பட்ட புதிய நாடகங்களும், மொழிபெயர்ப்பு நாடகங்களும் வெளி இதழ்களில் பிரசுரமாயின. 

1994இல் இலங்கையில் நடந்த நாடகக் கருத்தரங்கில் கலந்து கொண்டு 'மரபும் மாற்றங்களும்' என்ற தலைப்பில் கட்டுரை வழங்கியவர். புதிய நாடகங்களை இயக்கியும், இசை நடனம் போன்ற நிகழ்கலைகளில் சமகால நுண்ணுணர்வுக்கான பொறிகளை அடையாளப்படுத்தியும் கலை இலக்கியத் தளத்தில் தொடர்ந்து இயங்கிவருபவர்.

இவரது நூல்கள்
-------------

* தமிழ் நாடகச் சூழல் ஒரு பார்வை (2003)
* இடிபாடுகளுக்கிடையில்
* நாடகம் நிகழ்வு அழகியல்
* ஊழிக்கூத்து
* வெளிச்சம் படாத நிகழ்கலைப் படைப்பாளிகள்
* புத்தகங்கள் பார்வைகள்
* தமிழ் நவீன நாடக நிகழ்வுகள்
* சமகால இலக்கிய உரையாடல்கள்
* இலக்கிய வாசிப்பும் நாடக வாசிப்பும்
* உடல்மொழியின் கலை
* தற்காலத் தமிழ் நாடகங்கள் தொகுப்பு
* வெளி இதழ் தொகுப்பு
* புரிசை கண்ணப்ப தம்பிரான் தொகுப்பு நூல்
* இந்திய இலக்கிய சிற்பிகள் வரிசை - கு.அழகிரிசாமி
* நடுக்கடலில்(மொழிபெயர்ப்பு நாடகங்கள்) தொகுப்பு
* இலக்கியக் குரல்கள்
* தமிழ் நவீன நாடக வரலாறும் அழகியலும்
* கலையும் மனப்பிறழ்வும் (மொழிபெயர்ப்பு கட்டுரைகள்)
* வரலாற்றுப் பார்வையில் தமிழ் நாடகம் (தொகுப்பு)

இவரது நாடக நிகழ்வுகள்
---------------------

அகலிகை,வஞ்ச மகள்,மாதவி,ஊழிக்கூத்து,மாதரி கதை,ஆற்றைக் கடத்தல்,அன்பின் பெருவெளி ஆண்டாள்,காலம் காலமாக,கொடுங்கோலர்கள்,பெர்னாதா இல்லம் மற்றும் பல குறுநாடகங்கள்

விருதுகள்

திருப்பூர் தமிழ்ச்சங்க விருது,ராஜபாளையம் பீமராஜா அறக்கட்டளை விருது,சென்னை இலக்கியக் கழக விருது,எழுத்தாளர் மா.அரங்கநாதன் நினைவு இலக்கிய விருது,கலைஞர் பொற்கிழி விருது

மேற்கோள்கள்
-----------

1. ↑  "வெளி ரங்கராஜன்". 12 October 2021 அன்று பார்க்கப்பட்டது.
**வெளி விருத்தம்** என்பது தமிழின் பாவினங்களில் ஒன்றான விருத்தத்தின் வகையில் ஒன்று. யாப்பருங்கலக் காரிகை இதனை 

>  நான்கடி யானும் நடைபெற் றடிதொறும்  
> தான்றனிச் சொற்கொளின் வெளிவிருத் தம்மே
> 
> 
> 

என்று விளக்குகிறது. வெளி விருத்தம் பெரும்பாலும் நான்கடிகளில் அமையும்; மூன்றடிகளிலும் அமையலாம். ஒவ்வொரு அடியிலும் அதே தனிச்சொல்லைப் பெற்று வரும். ஒவ்வொரு அடியிலும் தனிச்சொல்லைச் சேர்க்காமல் நான்கு சீர்கள் அமையும். இது அடி மறி மண்டில வெளி விருத்தம், நிலை வெளி விருத்தம் என இருவகைப்படும்.

எடுத்துக்காட்டு

>  சொல்லல் சொல்லல் தீயவை சொல்லல் - எஞ்ஞான்றும்;  
> 
> புல்லல் புல்லல் தீநெறி புல்லல் - எஞ்ஞான்றும்;  
> 
> கொல்லல் கொல்லல் செய்ந்நன்றி கொல்லல் - எஞ்ஞான்றும்,  
> 
> நில்லல் நில்லல் நீசரைச் சார்ந்திங் - கெஞ்ஞான்றும்
> 
> 
> 

>  ஆஆ என்றே அஞ்சினர் ஆழ்ந்தார் - ஒருசாரார்  
> 
> கூகூ என்றே கூவினர் கொண்டார் - ஒருசாரார்  
> 
> மாமா என்றே மாய்ந்தனர் நீத்தார் - ஒருசாரார்  
> 
> ஏகீர் நாய்கீர் என் செய்தும் என்றார் - ஒருசாரார் 
> 
> 
>

மேற்கோள்கள்
-----------

* தமிழ் இணையக் கல்விக்கழகப் பாடம்1
* யாப்பருங்கலக்காரிகை

1. ↑  யாப்பருங்கலம், உறுப்பியல், தொடை ஓத்து, - நூல் பதிப்பு 1960 - பக்கம் 115
**ஆல்ஃபா துகள்** அல்லது கதிர் (*Alpha particle* or *ray*), இயற்கை அல்லது செயற்கைக் கதிரியக்கத்தின் போது வெளிப்படுகின்றன. இந்நிகழ்வு பொதுவாக அணு நிறை கூடிய தனிமங்களில் நிகழ்கிறது. α துகள்கள் ஈலியத்தின் கருக்களாகும். எனவே இதில் இரு புரோத்தன்களும் இரு நியூத்திரன்களும் காணப்படும். சில செயற்கைக் கதிரியக்கத் தனிமங்கள் மிகக்குறைந்த அல்லது மிக அதிக அரை வாழ்வுடன் காணப்படுகின்றன. இச்செயற்கை கதிர் தனிமங்களின் அணுஎண் 60 க்கும் 85 க்கும் இடைப்பட்டதாகவும் உள்ளன. α துகளை வெளியிட்டபின் தாய்தனிமத்தின் அணு எண்ணில் 2 உம் அணுநிறையில் 4 உம் குறைந்து, புதிய சேய் தனிமம் கிடைக்கிறது. α உமிழ்ச்சியினைத் தொடர்ந்து காமாக் கதிர்கள் வெளிப்படுகின்றன.

ஒரு குறிப்பிட்ட ஐசோடோப்பிலிருந்து வெளிப்படும் எல்லா α துகள்களும் ஒரே ஆற்றலுடன் காணப்படுகின்றன. எனவே வளியிலோ, பிற ஊடகங்களிலோ அவைகளின் செல்தொலைவு (Range ) ஒன்றுபோல் இருக்கும். இச்செல்தொலைவு அவைகளின் ஆற்றலைப் பொறுத்திருக்கிறது.ஆல்ஃபா கதிர்கள் என்பன ஐட்ரஜனைப் போல் நான்கு மடங்கு நிறையும் ஐட்ரஜனைப் போல் இரு மடங்கு நேர்மின்னூட்டமும் கொண்ட துகள்களின் ஓட்டமாகும்.ஆல்ஃபா துகள்கள் எலக்ட்ரான்களை இழந்த ஈலியம் அணுக்களாகும்.இத்துகள்களின் செல்தொலைவு,

{\displaystyle R=bE^{3/2}} என்ற சமன்பாட்டால் கொடுக்கப்படுகிறது.
இங்கு b என்பது மாறிலியாகும். கதிர் தனிமத்தினைப் பொறுத்து அவைகளின் வேகம் 1.45 முதல் 2.2\* 107 மீட்டர் வரையில் காணப்படுகிறது. சில ஒளிரும் பொருட்களில் மோதும்போது ஒளித்தெறிப்புகளை (Scintilations ) தோற்றுவிக்கின்றன.

அல்ஃபா கதிர் ஒரு தாளாலும்,  
பீட்டா கதிர் அலுமினியத் தகட்டாலும் தடுத்து நிறுத்தப்படுகிறது.
ஊடகம் ஒன்றின் வழிசெல்லும் போது, அயனியாக்கம் நிகழ்கிறது. இக்கதிர்கள் மிகவும் குறைந்த ஊடுருவற்திறன் கொண்டன. ஒரு சாதாரண தாள் அதனைத் தடுத்து நிறுத்திவிடும் அவைகளில் காணப்படும் மின்னூட்டம் காரணமாக இப்படிப்பட்ட துகள்கள் காந்த மின் பலங்களில் விலக்கமுறுகின்றன.

மேற்கோள்கள்
-----------

* B.A.R.C./D.R.P/TC 3.

1. ↑  
"CODATA Value: Alpha particle mass". NIST. 2011-09-15 அன்று பார்க்கப்பட்டது.
2. ↑  
Krane, Kenneth S. (1988). *Introductory Nuclear Physics*. யோன் வில்லி அன் சன்ஸ். பக். 246–269. பன்னாட்டுத் தரப்புத்தக எண்:0-471-80553-X.
|  |  |  |
| --- | --- | --- |
| << |  **திசம்பர் 2022** | >> |
| ஞா | தி | செ | பு | வி | வெ | ச |
|  |  |  |  | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
| **MMXXII** |
|

**திசெம்பர்** அல்லது **டிசம்பர்** (*december*) கிரெகொரியின் நாட்காட்டியின் பன்னிரண்டாவது மாதமாகும். இலத்தீன் மொழியில் 'பத்து' எனும் பொருள் தரும் 'டிசம்பர்' ரோமானிய நாட்காட்டியில் பத்தாவது மாதமாக இருந்தது. இது 31 நாட்களை கொண்டது. மேலும் இது ஒரு வருடத்தின் இறுதி மாதமாகும்.

கிறித்தவர்களின் முக்கிய பண்டிகையான கிறித்துமசு இம்மாதத்தில் கொண்டாடப்படுகிறது.

ஆண்டு தோறும் செப்டம்பர் மாதம் தொடங்கும் அதே வார நாளிலேயே திசெம்பர் மாதமும் தொடங்குகிறது. அதே போல், ஆண்டுதோறும் ஏப்ரல் மாதம் முடியும் அதே வார நாளிலேயே டிசம்பர் மாதம் முடிவடைகிறது.

வடக்கு அரைக்கோளத்தில் திசெம்பர் மாதத்திலேயே பகலொளி நேரம் மிகக் குறுகியதாக உள்ளது, அதே வேளையில் தெற்கு அரைக்கோளத்தில் இம்மாதத்திலேயே பகலொளி நேரம் மிக நீண்டதாக உள்ளது. வடக்கு அரைக்கோளத்தில் குளிர்காலம் டிசம்பர் 1 ஆம் நாள் ஆரம்பிக்கிறது, தெற்கு அரைக்கோளத்தில் கோடைகாலம் திசெம்பர் 1 இல் ஆரம்பிக்கிறது.

சொல் தோற்றம்
------------

இலத்தீன் மொழியில், *decem* என்பது "10" என்ற எண்ணைக் குறிக்கும். உரோம நாட்காட்டியில் மாதமில்லா குளிர்காலப் பகுதி சனவரி, பெப்பிரவரி என்பவற்றுக்கிடையே பிரிக்கப்படும் வரை டிசம்பர் 10ம் மாதமாக இருந்தது.

நிகழ்வுகள்
----------

* உலக எயிட்சு நாள் (டிசம்பர் 1)
* ஐக்கிய அரபு அமீரகம் தேசிய நாள் (டிசம்பர் 2)
* பின்லாந்து விடுதலை நாள் (டிசம்பர் 6)
* புனித நிக்கலசு நாள் (கிரேக்கம் (டிசம்பர் 6)
* நோபல் பரிசுகள் வழங்கப்படும் நாள் (டிசம்பர் 10)
* உலக மனித உரிமைகள் நாள் (டிசம்பர் 10)
* வங்காளதேசம் வெற்றி நாள் (டிசம்பர் 16)
* கிறித்துமசு (டிசம்பர் 25)
* பிலிப்பீன்சு – ஒசே ரிசால் (டிசம்பர் 30)

|  |
| --- |
| சனவரி | பிப்ரவரி | மார்ச் | ஏப்ரல் | மே | சூன் | சூலை | ஆகத்து | செப்டம்பர் | அக்டோபர் | நவம்பர் | திசம்பர் |
**ஆல்கார்-பிளின்-ஒயாமதா வினை** *( Algar–Flynn–Oyamada reaction )* என்பது ஒரு சால்கோன் ஒடுக்க ஏற்ற வேதிவினைகளில் ஈடுபட்டு பிளாவனோல் உருவாகும் ஒரு வளையமாக்கல் வேதி வினையாகும்.

ஆல்கார்-பிளின்-ஒயாமதா வினைஆல்கார்-பிளின்-ஒயாமதா வினை

வினை வழிமுறை
------------

இந்த வினையை விளக்க சாத்தியமான பல வினை வழிமுறைகள் உள்ளன. எனினும், இந்த வினை வழிமுறைகளால் வினையை சரியாக தெளிவுபடுத்த இயலவில்லை. இரண்டு கட்டமாக வினைகள் நிகழ்கின்றன என்பதைத்தான் இவற்றின் மூலம் அறியமுடிகிறது. முதல் கட்ட வினையில் இருவைதரோ பிளாவனோல் உருவாகி பின்னர் தொடர்ந்து இது ஆக்சிசனேற்றமடைந்து பிளாவனோல் தோன்றுகிறது. 
வினை வழிமுறைகளில் இடைநிலையாக இருக்க வேண்டிய ஈபாக்சைடு விலக்கப்படவேண்டும் என்பதே நாம் கவனிக்க வேண்டிய ஒரு பகுதியாகும். இரட்டைப் பிணைப்பு கரிமச் சேர்மம் ஐதரசன் பெராக்சைடுடன் சேர்ந்து ஈபாக்சைடு உருவாகின்ற வினையாக அது இருக்கவேண்டும். இவ்வினை ஈபாக்சைடு இடைநிலை வழியாக நிகழவில்லையென்று கோர்ம்லெ எட் ஆல் தெளிவுபடுத்தியுள்ளார்.

இதனால் சாத்தியாமான வழிமுறைகளில் இரண்டு வாய்ப்புகள் தெரிகின்றன. 

* ஐதரசன் பெராக்சைடின் நேரடி தாக்குதலின் கீழ் இரட்டைப் பிணைப்புகளில் பீனோலேட்டுகள் மின்னனு மிகுபொருளைத் தாக்குகின்றன.
* மின்னனு மிகுபொருள்கள் பீனோலேட்டைத் தாக்கி ஈனோலேட்டை உருவாக்கி பின்னர் அது ஐதரசன் பெராக்சைடைத் தாக்குகிறது.

மௌக்லிச்செ வழிமுறைமௌக்லிச்செ வழிமுறை

மேற்கோள்கள்
-----------

1. ↑  Algar, J.; Flynn, J. P. (1934). "none". *Proc. Roy. Irish Acad.* **42B**: 1.
2. ↑  Oyamada, B. (1935). "A New General Method for the Synthesis of the Derivatives of Flavonol". *Bulletin of the Chemical Society of Japan* **10** (5): 182. doi:10.1246/bcsj.10.182. .
3. ↑  Gormley, T. R. and O'Sullivan, W. I. (1973). "Flavanoid epoxides—XIII : Acid and base catalysed reactions of 2′-tosyloxychalcone epoxides. Mechanism of the algar-flynn-oyamada reaction". *Tetrahedron* **29** (2): 369–373. doi:10.1016/S0040-4020(01)93304-6.

இவற்றையும் காண்க
----------------

* ஆலன் ராபின்சன் வினை
* ஔவர்சு தொகுப்புவினை
வெளித்துருத்திய இமைகள் - கண்கள் மூடிய நிலை
கோகர் ஸ்பேனியலின் வெளித்துருத்திய கண் இமை
**வெளித்துருத்திய கண் இமை** (*Ectropion*) என்பது கீழ் இமை வெளிப்புறமாக திரும்பி இருக்கும் ஒரு மருத்துவ நிலை. இது பிறப்பிலேயே புதிதாகப் பிறந்த குழந்தைகள் வெளிப்படுத்தும் குறிப்பிடத்தக்க அம்சங்களில் ஒன்றான  ஹார்லகுயின்-வகை இச்தையோசிஸை  குறிக்கும், ஆனால் வெளித்துருத்திய கண் இமையானது கீழ் கண்ணிமை திசுக்களின்  பலவீனத்தின் காரணமாக ஏற்படலாம். இந்த நிலை அறுவை சிகிச்சை மூலம்  சரிசெய்யலாம். சில இன நாய்களில்  மரபணு கோளாறாக வெளித்துருத்திய கண் இமை காணப்படுகிறது.

காரணங்கள்
---------

* பிறவியிலேயே
* வயது முதிர்வு
* வடுக்கள்
* எந்திரவியல்
* ஒவ்வாமை
* முக நரம்பு பக்கவாதம்
* எர்லோடினிப், செட்டுக்ஸிமப் மற்றும் பனிட்டுமுமாப் போன்ற புற்றுநோய் எதிர்ப்பு சிகிச்சைகள்,  EGFR இன் செயல்பாட்டை தடுக்கின்றன. (எபிடெர்மல் வளர்ச்சி காரணி ஏற்பி).

நாய்களில் வெளித்துருத்திய கண் இமை
---------------------------------

நாய்களில் வெளித்துருத்திய கண் இமை பொதுவாக கீழ் கண்ணிமையில் காணப்படும். பெரும்பாலும் இந்த நிலையில் அறிகுறிகள் காணப்படுவது இல்லை, ஆனால் கிழிந்த விழி வெண்படல அழற்சி காணப்படலாம். வெளித்துருத்திய கண் இமையுடன் தொடர்புடைய இனங்கள் கோகர் ஸ்பேனியல், செயிண்ட் பெர்னார்ட், ப்ளட்ஹவுண்ட், க்ளம்பர் ஸ்பானியல் மற்றும் பேஸட் ஹவுண்ட் போன்றவை அடங்கும். இது அதிர்ச்சி அல்லது நரம்பு சேதத்தை விளைவிக்கும். நாள்பட்ட விழி வெண்படல அழற்சி இருந்தால் அல்லது கருவிழியில் சேதம் இருந்தால் மட்டுமே சிகிச்சை (அறுவை சிகிச்சை) பரிந்துரைக்கப்படுகிறது. பாதிக்கப்பட்ட இமையின்  ஒரு சிறிய பகுதி அகற்றப்பட்டு பின்னர் இமை மீண்டும் ஒன்றாக இணைக்கப்படும்.

மேற்கோள்கள்
-----------

1. ↑  Gelatt, Kirk N. (ed.) (1999). *Veterinary Ophthalmology* (3rd ). Lippincott, Williams & Wilkins. பன்னாட்டுத் தரப்புத்தக எண்:0-683-30076-8.
வெளிக் கருவம்
புவிநடுக்கவியலின்படி (Seismology), புவியின் கருவம் (core) இரண்டு பாகங்களைக் கொண்டது. அவை உட் கருவம் மற்றும் **வெளிக் கருவம்** (*Outer core*) ஆகும். இந்த புவியின் வெளிக் கருவத்தின் அடுக்கு சுமார் 2,266 கிமீ (1.408 மைல்) தடித்தது. இது இரும்பு-நிக்கல் உலோகக்கவையினால் ஆனது. மேலும், இது மூடகத்திற்கும் மற்றும் உட் கருவத்திற்கும் இடையில் புவியின் மேற்பரப்பிலிருந்து சுமார் 5,150 கிமீ (3,200 மைல்) கீழே அமைந்துள்ளது.

பண்புகள்
--------

வெளிக் கருவத்தின் வெப்பநிலை வெளிப்பகுதிகளில் 4400 டிகிரி செல்சியஸ் (8000 °F) வரையும், உட் கருவத்தின் அருகே 6100 டிகிரி செல்சியஸ் (11000 °F) வரையும் இருக்கிறது. அதை கணினியில் மாதிரி செய்து பார்த்த போது அதன் உயர் வெப்பநிலை காரணமாக, வெளிக்கருவம் மிகக் குறைந்த கூழ்மத்தன்மை உடைய திரவ நிலையில் இருப்பது தெரிய வருகிறது. மேலும், இதனால் தான் இதற்குக் கொந்தளிப்பு தன்மையும் உள்ளது என கருதப்படுகிறது. இந்த இரும்பு-நிக்கல் உலோகக்கலவை கூழ்மத்தன்மை காரணமாக புவி சுழலும் போது வெளிக் கருவமும் சுழல்கிறது. இந்தச் சுழலோட்டம் காரணமாகத்தான் புவியின் காந்தப்புலம் உருவாகிறது என நம்பப்படுகிறது.
இந்தக் காந்தப்புலத்தின் வலிமை புவியின் வெளிக் கருவத்தில் 25 காஸ் (Gauss) ஆகும். இது புவியின் மேற்பரப்புடன் ஒப்பிடுகையில் 50 மடங்கு அதிகம். உட் கருவத்தில் உள்ள அதே இரும்பு-நிக்கல் உலோகக்கலவை இதிலும் இருந்த போதிலும் இதன் அழுத்தம் உட்கருவத்தின் அதீத அழுத்தத்திற்கு இணையாக இல்லை (அதீத அழுத்ததில் இரும்பு தனது அணு பிணைப்பை விடுவித்து உருக முடியாது). எனவே, வெளிக் கருவம் திரவ நிலையில் உள்ளது. கந்தகம் மற்றும் ஆக்சிசனும் இதில் இருக்கலாம்.

இதன் வெப்பம் மூடகத்தை நோக்கிச் செல்வதால் உட் கருவம் உறைந்து விரிவடைகிறது. இந்த விரிவடைதல் வருடத்திற்கு 1மி.மீ என கணக்கிடப்பட்டுள்ளது.

வாழ்க்கையில் இவை எற்படுத்தும் விளைவு
------------------------------------

முதன்மைக் கட்டுரை: புவியின் காந்தப்புலம்
சூடான இரும்பு அணுக்கள் தொடர்ச்சியாக நகரும் போது காந்தப்புலம் உருவாகிறது. அதே போல, புவியின் அடியில் சூடான இரும்பு (வெளிக் கருவம்) திரவ நிலையில் சுழல்வதால் புவியின் காந்தப்புலம் உருவாகிறது. இந்த புவியின் காந்தப்புலம் இல்லையென்றால் நாம் சூரியனின் காஸ்மிக் கதிர்களால் பெரும் பாதிப்புக்கு உள்ளாவோம்.

மேற்கோள்கள்
-----------

1. ↑  Gillan, Michael J.; De Wijs, Gilles iA.; Kresse, Georg; Vočadlo, Lidunka; Dobson, David; Alfè, Dario; Price, Geoffrey D. (1998). "The viscosity of liquid iron at the physical conditions of the Earth's core". *Nature* **392** (6678): 805. doi:10.1038/33905. Bibcode: 1998Natur.392..805D. .
2. ↑  First Measurement Of Magnetic Field Inside Earth's Core. Science20.com. Retrieved on 2012-01-27.
3. ↑  Buffett, Bruce A. (2010). "Tidal dissipation and the strength of the Earth's internal magnetic field". *Nature* **468** (7326): 952–4. doi:10.1038/nature09643. பப்மெட்:21164483. Bibcode: 2010Natur.468..952B.
4. ↑  Gubbins, David; Sreenivasan, Binod; Mound, Jon; Rost, Sebastian (May 19, 2011). "Melting of the Earth's inner core". *Nature* **473** (7347): 361–363. doi:10.1038/nature10068. பப்மெட்:21593868. Bibcode: 2011Natur.473..361G. .
5. ↑  Waszek, Lauren; Irving, Jessica; Deuss, Arwen (2011). "Reconciling the hemispherical structure of Earth's inner core with its super-rotation". *Nature Geoscience* **4** (4): 264–267. doi:10.1038/ngeo1083. Bibcode: 2011NatGe...4..264W.
குதிரை வேள்வி குறித்துக் கண்ணன் ஆலோசனை கூறுதல்.

  

**அசுவமேத யாகம்** என்பது ஒரு பெரிய வேள்வியாகும். ஒரு நாட்டின் அரசன் தனது அரச குதிரையை தனது வெற்றிக் கொடியை அதன் முதுகுப்பகுதியில் கட்டி நாடு முழுவதும் திரிய விடுவான். அந்தக் குதிரையுடன் அவனோ அல்லது அவனது அரச பிரதிநிதியோ பெரும்படையுடன் உடன் செல்வார்கள். அதைப் பிடித்து மடக்கும் வேற்று அரசன் மேல் படையெடுப்பு நடத்தி அவனை வெற்றிகொண்ட பின் குதிரை மேலும் தொடர்ந்து செல்லும், மற்ற மன்னர்களெல்லாம் அவனது ஆட்சியை ஏற்றுக் கொண்ட பிறகு "சக்கரவர்த்தி" என்று தன்னைப் பிரகடனப்படுத்திக் கொள்வான். பின்னர் அந்தக் குதிரையைக் கொன்று அதன் கொழுப்பை விட்டு யாகம் செய்வான். யாகத்தீயில் குதிரையை சுட்டு அதன் மாமிசத்தை விருந்து படைப்பான்.

தசரதன் நடத்திய அசுவமேத யாகம்.
-----------------------------

அயோத்தி அரசன் தசரதன் அசுவமேத யாகம் ஒன்றை நடத்தினான். இந்த யாகத்தை நடத்துவதற்காக ருசிய சிருங்கர் அழைத்து வரப்பட்டார். அவர் நடத்தி முடித்த அசுவமேத யாகத்திற்குப் பின் **தசரத மகாச்சக்கரவர்த்தி** என அழைக்கப்பட்டான்.

தருமன் நடத்திய அசுவமேத யாகம்
----------------------------

குருச்சேத்திரப் போருக்குப் பின் தருமன் "சக்கரவர்த்தி" பட்டத்திற்காக **அசுவமேத யாகம்** நடத்தினார். அந்தக் குதிரையைத் தொடர்ந்து அருச்சுனன் பெரும் படையுடன் சென்று வெற்றி பெற்று யாகம் நடத்தி சக்கரவர்த்தியானான்.

தமிழ் நாட்டில் சாதவாகன அரசர்கள்
-------------------------------

சாதவாகன அரசர்களில் மூன்றாவது மன்னரான முதல் சாதகர்ணி தனது ஆட்சி எல்லைப்பகுதியை தக்காணத்தின் வடக்குப்பகுதியில் நிலை நிறுத்தியதோடு அல்லாமல் மத்திய இந்தியாவின் பெரும் பகுதியை தன் ஆட்சிக்குள் கொண்டுவந்தார். இதற்காக இரண்டு **அசுவமேத யாகம்** நடத்தியதாக அறியப்படுகிறது.

சான்றாவணம்
----------

1. ↑  வியாசர் விருந்து-மூதறிஞர் இராஜாஜி- ஆர்ய சமாஜம்-வெளியீடு-1952- திருவல்லிக்கேணி-சென்னை-
2. ↑   Jaya-An Illustrated Retelling of the MAHABHARATA-DEVDUTT PATTANAIK
3. ↑  தென் இந்திய வரலாறு -தெ. பொ. மீனாட்சிசுந்தரன்-சாமு பப்ளிகேஷன்ஸ் வெளியீடு-1964- பத்மாவதி அவென்யு-சென்னை-96.
முக்கோணம்: {\displaystyle ABC}  
 வெளிசமச்சரிவு இடைக்கோடுகள் (சிவப்பு): {\displaystyle e\_{a},e\_{b},e\_{c}}   
 சமச்சரிவு இடைக்கோடுகள் (பச்சை): {\displaystyle s\_{a},s\_{b},s\_{c}}   
 வெளிசமச்சரிவு இடைக்கோட்டுப்புள்ளிகள் (சிவப்பு): {\displaystyle E\_{a},E\_{b},E\_{c}}
வடிவவியலில் வெளிச்சமச்சரிவு இடைக்கோடுகள் (*exsymmedians*) என்பவை முக்கோணத்துடன் தொடர்புடைய மூன்று கோடுகள் ஆகும். ஒரு முக்கோணத்தின் மூன்று உச்சிகளில் அமையும் அம்முக்கோணத்தின் சுற்று வட்டத்தின் மூன்று தொடுகோடுகளும் அம்முக்கோணத்தின் வெளிசமச்சரிவு இடைக்கோடுகள் எனப்படும். 

ஒரு முக்கோணத்தின் வெளிசமச்சரிவு இடைக்கோடுகள் மூன்றினாலும் உருவாகும் முக்கோணம், முதல் முக்கோணத்தின் தொடு முக்கோணம் எனவும் வெளிச்சமச்சரிவு இடைக்கோடுகள் வெட்டிக்கொள்ளும் புள்ளிகள் (தொடு முக்கோணத்தின் உச்சிகள்) *வெளிசமச்சரிவு இடைக்கோட்டுப் புள்ளிகள்* எனவும் அழைக்கப்படும்.

முக்கோணம் {\displaystyle ABC}; வெளிசமச்சரிவு இடைக்கோடுகள்: {\displaystyle e\_{a},e\_{b},e\_{c}}; முக்கோணத்தின் உச்சிகள் {\displaystyle A,B,C} வழியே அமைந்த சமச்சரிவு இடைக்கோடுகள்: {\displaystyle s\_{a},s\_{b},s\_{c}}. இரு வெளிசமச்சரிவு இடைக்கோடுகளும் ஒரு சமச்சரிவு இடைக்கோடும் ஒரு பொதுப்புள்ளியில் சந்திக்கும். 

{\displaystyle {\begin{aligned}E\_{a}&=e\_{b}\cap e\_{c}\cap s\_{a}\\E\_{b}&=e\_{a}\cap e\_{c}\cap s\_{b}\\E\_{c}&=e\_{a}\cap e\_{b}\cap s\_{c}\end{aligned}}}
முக்கோணத்தின் ஒரு பக்கத்திற்கும் அப்பக்கத்திற்குரிய வெளிசமச்சரிவு இடைக்கோட்டுப் புள்ளிக்கும் இடைப்பட்ட செங்குத்து தூரமானது அப்பக்க நீளத்துக்கு விகிதசமமானதாக இருக்கும்.

{\displaystyle \triangle } = முக்கோணத்தின் பரப்பளவு; {\displaystyle k\_{a},k\_{b},k\_{c}} முக்கோணத்தின் பக்கங்கள் {\displaystyle a,b,c} ஆகியவற்றை முறையே வெளிசமச்சரிவு இடைக்கோட்டுப் புள்ளிகள் {\displaystyle E\_{a},E\_{b},E\_{c}} இணைக்கும் செங்குத்துக் கோட்டுத்துண்டுகளின் நீளங்கள் எனில்:

{\displaystyle {\begin{aligned}k\_{a}&=a\cdot {\frac {2\triangle }{c^{2}+b^{2}-a^{2}}}\\[6pt]k\_{b}&=b\cdot {\frac {2\triangle }{c^{2}+a^{2}-b^{2}}}\\[6pt]k\_{c}&=c\cdot {\frac {2\triangle }{a^{2}+b^{2}-c^{2}}}\end{aligned}}}

மேற்கோள்கள்
-----------

* Roger A. Johnson: *Advanced Euclidean Geometry*. Dover 2007, ISBN 978-0-486-46237-0, pp. 214–215 (originally published 1929 with Houghton Mifflin Company (Boston) as *Modern Geometry*).
**அடால் பூங்கா** *(Atal Park)* இந்தியாவிலுள்ள சத்தீசுகர் மாநிலத்தின் புதிய தலைநகரமான நயா இராய்ப்பூரில் அமைந்துள்ள ஒரு பொது நகர்ப்புற பூங்காவாகும். முன்னதாக இப்பூங்கா மத்தியப் பூங்கா என்ற பெயரில் அழைக்கப்பட்டது.  நயா இராய்ப்பூரின் மத்திய அவென்யூ சாலையில் 35 ஏக்கர் பரப்பளவில் அடால் பூங்கா அமைந்துள்ளது. 120 நபர்கள் அமர்ந்து உணவு அருந்தும் வசதி கொண்ட உணவு விடுதி, 1500 நபர்கள் அமர்ந்து பார்க்கக் கூடிய வட்டரங்கு, சிறு சந்தைகள், யோகா பூங்கா மற்றும் பூங்காவிற்கு தெந்திசையில் ஒரு செயற்கை ஏரி போன்றவை இடம்பெற்றுள்ளன. வடக்குப் பகுதியில் ஒரு நடையோட்டப் பாதை, பல்கூட்டு திரையரங்கம், உணவு விடுதி 45 ஊஞ்சல்களுடன் குழந்தைகள் விளையாடும் பகுதி மற்றும் ஒரு பல்நோக்கு மையம் போன்றவை உள்ளன.

மாநிலத்தின் கலை மற்றும் பாரம்பரியத்தை எடுத்துக்காட்டும் சிறப்பு அடால் பூங்காவிற்கு உண்டு. நயா இராய்ப்பூர் மேம்பாட்டு நிறுவனம் சுமார் 70 கோடி ரூபாய் செலவு செய்து இப்பூங்காவை உருவாக்கியுள்ளது.

மேற்கோள்கள்
-----------

1. ↑  "Chhattisgarh Govt Renames It's [*sic*] New Capital Naya Raipur To "Atal Nagar", Pays Tribute In Unique Way". Headlines Today. Archived from the original on 21 ஆகஸ்ட் 2018. .
2. ↑  "Central Park is making in 70 corer rupee Naya Raipur 250852". naidunia.jagran.com. 2015-10-21 அன்று பார்க்கப்பட்டது.
3. ↑  "NRDA takes up Toy Train project in Central Park". dailypioneer.com. 2015-10-22 அன்று பார்க்கப்பட்டது.
4. ↑  "Wind power to 'energise' Chhattisgarh's biggest proposed park". dailypioneer.com. 2015-10-22 அன்று பார்க்கப்பட்டது.